భారత మాజీ ప్రధాని మన్మోహన్ సింగ్ జీవిత కథ ఆధారంగా బాలీవుడ్లో ఓ సినిమా తెరకెక్కబోతున్న విషయం తెలిసిందే. ‘ది యాక్సిడెంటల్ ప్రైమ్ మినిస్టర్’ పేరుతో తెరకెక్కుతున్న ఈ సినిమాలో మన్మోహన్ పాత్రను అనుపమ్ ఖేర్ పోషిస్తున్నారు. ఈ సినిమా అంతా మన్మోహన్, సోనియాగాంధీ చుట్టూనే తిరుగుతుందని సమాచారం.ఇటీవలె ఈ సినిమా ఫస్ట్లుక్ విడుదలైంది. ఆ ఫస్ట్లుక్ పోస్టర్ చూస్తేనే అర్థమైపోతుంది ఈ సినిమా అంతా మన్మోహన్, సోనియా గురించే అని. అందుకే ఫస్ట్లుక్ విడుదల కాగానే వివాదాలు మొదలయ్యాయి. చిత్రంగా షూటింగ్ కూడా ఇంకా మొదలు కాకముందే సెన్సార్ బోర్డ్ చైర్మన్ పంకజ్ నిహ్లానీ స్పందించారు. ముందుగా మన్మోహన్, సోనియాల అనుమతి తీసుకున్న తర్వాతే షూటింగ్ మొదలుపెట్టాలని దర్శక,నిర్మాతలకు సూచించారు పంకజ్. మరి, పంకజ్ సూచనను దర్శకనిర్మాతలు పాటిస్తారా, ఒకవేళ వారు అనుమతి కోరితే మన్మోహన్, సోనియా అంగీకరిస్తారా? అనేది తెలియాలంటే కొన్ని రోజులు ఆగాల్సిందే.
bhaarata maji pradhaani manmohan sing jeevita katha aadhaaramgaa balivudlo oo sinima terakekkabotunna vishayam telisinde. ‘dhi accidental prime minister’ paerutho terakekkutunna ee cinemalo manmohan paatranu anupam kher pooshistunnaaru. ee sinima antaa manmohan, soniyagandhi chuttoone tirugutundani samacharam.itivale ee sinima fustluck vidudalaindi. aa fustluck poster chustene ardhamaipotundi ee sinima antaa manmohan, sonia gurinche ani. anduke fustluck vidudala kagane vivaadaalu modalayyayi. chitramgaa shooting kuudaa inka modalu kakamunde sensar bord chairman pankaj nihlani spandinchaaru. mundugaa manmohan, soniala anumati teesukunna tarvate shooting modalupettaalani darsaka,nirmaatalaku suuchimchaaru pankaj. mari, pankaj suuchananu darsakanirmaatalu patistara, okavela vaaru anumati korithe manmohan, sonia angikaristara? anedi teliyaalante konni rojulu aagalsinde.